EUROOPAN YHTEISÖJEN KOMISSIO 
Bryssel, 08.01.1997 
KOM(96)691 lopull. 
KOMISSION TIEDONANTO 
NEUVOSTOLLE JA EUROOPAN PARLAMENTILLE 
MOSKOVAN KANSAINVÄLISEN TIEDE- JA TEKNOLOGIAKESKUKSEN 
(ISTC)TOIMINNAN ARVIOINTI JA NÄKYMÄT 

JOHDANTO 
1. ISTC, käytännön esimerkki kansainvälisen yhteistyön menestyksestä erittäin 
aralla alueella 
Kylmän sodan päättyminen ja entisen Neuvostoliiton hallinnollisten rakenteiden 
purkaminen pysähdyttivät miltei kokonaan entisen Neuvostoliiton tutkimus- ja 
kehittämistoiminnan joukkotuhoaseiden alalla. Kyseisellä alalla toimineiden tutkijoiden 
elintaso laski jyrkästi, kuten myös mahdollisuudet hyödyntää heidän tietojaan. Tämä on 
herättänyt pelkoa venäläisten tiedemiesten joukkopaosta maihin, joissa on epävakaa 
poliittinen järjestelmä ja joilla on ydinaseita tai jotka kehittävät niitä. 
Venäjän hallitus tiedosti heti tilanteen vakavuuden. Tavatessaan Yhdysvaltojen 
ulkoministerin Washingtonissa vuoden 1991 marraskuussa Venäjän ulkoministeri ehdotti 
kansainvälisen tieteellisen tutkimuksen rahaston perustamista, jotta voitaisiin estää 
tiettyjen joukkotuhoaseiden alalla toimineiden konfliktialueiden hallitusten houkuttelevien 
tarjousten kohteena olevien venäläisten tiedemiesten ja insinöörien tietojen ja taitotiedon 
leviäminen. Yhdysvallat, Japani, Euroopan yhteisöt ja Venäjän federaatio allekirjoittivat 
27 päivänä marraskuuta 1992 sopimuksen, jolla perustettiin Moskovan kansainvälinen 
tiede- ja teknologiakeskus (ISTC). 
Vuoden 1994 maaliskuussa pidettiin ensimmäinen hallintoneuvoston kokous, jossa 
hyväksyttiin ISTC:n perussäännöt ja ensimmäisten hankkeiden rahoitus. 
ISTC:n kahden ensimmäisen toimintavuoden aikana käsiteltyjen ehdotusten määrä (yli 
500) osoittaa sotilaallisten laitosten ja niiden toimintaa ohjaavien valtiollisten laitosten 
kiinnostuksen. 
ISTC.n tilanteen muuttamisesta saaman kokemuksen avulla sotilaalliset laitokset voivat 
mukautua asteittain kansainvälisen tieteellisen ympäristön asettamiin edellytyksiin 
säilyttäen samalla inhimillisen pääomansa. Uusien tieteellisten käsitteiden kehittäminen 
siviilialan tutkimuksessa ja hankkeiden nykyaikaisten hallintakeinojen käyttöönotto 
tarjoavat sotilaallisen alan tiedemiehille harvinaisen tilaisuuden mukauttaa tietonsa 
kansalaisyhteiskunnan tarpeisiin ja lisätä kansainvälistä kilpailukykyään. 
Ehdotettujen hankkeiden korkea laatu ja käsiteltävien alojen laajuus osoittavat 
tiedemiesryhmien pätevyyden ja niiden suorittaman tutkimus- ja kehittämistyön tason 
erinomaisuuden sekä ISTC-kumppaneiden sitoumusten lujuuden. Keskimääräiset 
sijoitukset, 0,31 miljoonaa ecua hanketta kohti, puolestaan ovat todiste rahoittajien 
halusta osallistua yksityiskohtaisiin ja tarkasti määriteltyihin hankkeisiin, joiden laajuus on 
riittävä saamaan aikaan sotilaallisen alan tiedemiesten todellisensiviilialalle siirtymisen. 
2. Yhteisöjen sitoumus on olennainen osa ISTC:tä 
Yhteisöjen tehtävä tämän aloitteen yhteydessä on myötävaikuttaa uusien itsenäisten 
valtioiden sotilaallisen alan tutkimus- ja kehittämistoiminnan rakenneuudistukseen 
osallistumalla sellaisia tiedemiehiä työllistävien siviilihankkeiden toteuttamiseen, jotka 
toimivat aikaisemmin joukkotuhoaseiden kehittämisessä. Niiden tehtävään kuuluu myös 
valita ISTC:n kautta Euroopan tiede- ja tutkimusalaan sekä teollisuuteen liittyviä 
hankkeita. Kuten taulukosta 1 ilmenee, Euroopalla on tasavertainen asema Amerikan 
yhdysvaltojen kanssa ISTC:n rahoittajana. 
Taulukko 1: ISTC-kumppaneiden budjettisitoumukset (miljoonaa ecua) 
Yhdysvallat Euroopan Ruotsi Suomi Japani 
yhteisö 
1994 20 20 3,1 1 14,1 
1995 19 10 
1996 12 15 
Yhteensä 51 45 3,1 1 14,1 
Yhteisölle ISTC on yksi keskeinen alue tutkimus- ja kehittämisalan yhteistyössä uusien 
itsenäisten valtioiden kanssa. Muut keskeiset alueet ovat: INCO-Copernicus, jonka 
tarkoituksena on säilyttää Keski-Euroopan maiden ja uusissa itsenäisten valtioiden 
tutkimus- ja kehittämistoiminnan voimavarat, auttaa sosiaalisten, taloudellisten ja 
ympäristöön liittyvien ongelmien ratkaisemisessa sekä tehostaa yhteistyötä tutkimus- ja 
kehittämisalalla; sen sijaan INTAS:in (International Association for the Promotion of 
Cooperation with Scientists from the New Independent States) tarkoituksena on 
pääasiallisesti rahoittaa uusien itsenäisten valtioiden ja INTAS:in jäsenvaltioiden 
tutkijoiden yhteisiä tutkimushankkeita, rahoittaa seminaareja ja myöntää Stipendeja 
tutkijoiden liikkuvuuden kannustamiseksi. Yhteisöt ovat vuonna 1996 sijoittaneet 
samansuuruisia määriä näihin ohjelmiin, eli 15 miljoonaa ecua ISTC.hen, 14 miljoonaa 
ecua INCO-Copernicusiin uusien itsenäisten valtioiden osalta, ja 14 miljoonaa ecua 
INTAS.iin. ISTC-ohjelma eroaa muista siinä, että sillä rahoitetaan uusien itsenäisten 
valtioiden tutkijoiden kokonaan toteuttamia hankkeita ja että sitä rahoittavat myös 
Yhdysvallat, Japani, Ruotsi ja Suomi. Lisäksi Venäjän federaatio tukee sitä 
luontoissuorituksilla. Kumppanimaiden yhteenlaskettu ISTC.n ohjelmien rahoitus vuoden 
1996 lokakuussa oli 96 miljoonaa ecua, jolla oli rahoitettu 324:ää kahdesta kolmeen 
vuoteen kestänyttä hanketta, joihin oli osallistunut 15 000 tutkijaa. INTAS-kumppaneiden 
yhteenlaskettujen sijoitusten määrä vuoden 1996 lopussa on 60 miljoonaa ecua, joilla on 
rahoitettu 1 200:aa hanketta. 
ISTCrn RAKENNE JA TOIMINTA 
ISTC perustettiin venäläisten tiedemiesten ja insinöörien sotilaallisen tutkimus- ja 
kehittämistoiminnan suuntaamiseksi rauhanomaiseen toimintaan. ISTC.n toiminta liittyy 
yleisesti sotilaallisen toiminnan uudelleensuuntaamiseen, ja se perustuu tarpeeseen estää 
joukkotuhoaseita koskevan teknologian ja taitotiedon leviäminen. 
ISTCn toiminnan oikeudelliset puitteet on määritelty sen perussäännöissä, joissa 
määrätään erityisesti, että henkisen omaisuuden oikeudet kuuluvat keksijälle, vaikka 
rahoittajilla on yksinomainen, peruuttamaton ja ilmainen käyttöoikeus omalla alueellaan. 
ISTC koostuu sihteeristöstä, hallintoneuvostosta, yhteensovittamiskomiteasta ja 
tieteellisestä komiteasta. ISTC valitsee, rahoittaa ja valvoo tieteen ja tekniikan aloihin 
kuuluvia hankkeita. ISTC:lle luonteenomaista on se, että maksuja ei suoriteta laitoksille tai 
laboratorioille vaan suoraan tutkijoille, jotka saavat palkkansa Yhdysvaltain dollareina, 
mikä lisää heidän luottamustaan ja motivaatiotaan. 
ISTC on avoin kaikille Itsenäisten valtioiden yhteisön maille. Venäjän lisäksi myös 
Armenia, Valko-Venäjä, Georgia, Kazakstan ja Kirgisistan ovat liittyneet ISTC:stä 
tehtyyn sopimukseen. Ukrainaan perustettiin oma keskus poliittisista syistä. ISTC:n 
keskus sijaitsee Moskovassa, ja kaksi sivuhaaraa toimii Minskissä, Valko-Venäjällä ja 
Almatyssa, Kazakstanissa. 
Yhteisö rahoittaa ISTC.tä Tacis-ohjelmasta (teknisen avun ohjelma uusille itsenäisille 
valtioille ja Mongolialle), jonka tarkoituksena on helpottaa siirtymistä markkinatalouteen 
ja kehittää kansanvaltaa. ISTC:n hankkeilla täydennetään ydinturvallisuuteen, energiaan, 
ympäristöön ja televiestintään liittyviä ohjelmia, joilla edistetään lukuisten sekä 
joukkotuhoaseiden tuotannossa että muualla toimineiden tiedemiesten ja insinöörien 
uudelleensuuntautumispyrkimystä. 
ISTCrn TULOKSET 
Niin monimutkaisessa ympäristössä kuin entisen Neuvostoliiton taktisia ja strategisia 
aseita koskevassa tutkimuksessa on ISTC:n olemassaolo, ylläpito ja sopusointuinen 
kehitys kiistämätön voitto. Ansio siitä kuuluu sekä Venäjän federaatiolle että 
kansainvälisille rahoittajille: yhteisöt, Amerikan yhdysvallat ja Japani. Tämä menestys 
ilmenee rahoitettujen hankkeiden määrästä, asianomaisten alojen luonteesta ja laajuudesta 
sekä tämän avulla perustetusta yhteistoimintaverkostosta. 
1. Rahoitettujen hankkeiden määrä 
Vuoden 1996 lokakuuhun mennessä, eli kahden ja puolen vuoden toiminnan aikana, on 
sijoitettu 96 miljoonaa ecua 324 hankkeeseen, jotka ovat vaikuttaneet 15 000 aiemmin 
joukkotuhoaseiden kehityksessä työskennelleen tiedemiehen toimintaan. Näistä 
tiedemiehistä 3 000 kuului sotilaallisten tutkijoiden ydinjoukkoon. 
2. Hankkeiden toteuttamisalat 
ISTC.n hankkeet koskevat lukuisia tieteen ja tekniikan aloja, joista käy ilmi tietojen 
vaihtoon sekä nykyaikaisten tuotanto-, turvallisuus- ja laatumenetelmien käyttöönottoon 
perustuva strategia. 
Tämä pitää erityisesti paikkansa ydinalalla, joka muodostaa lähes puolet ISTC:n 
toiminnasta ja joka on jäänyt perintönä Neuvostoliiton ajoilta. Tämä toiminta sisältää 
turvallisuusarvioinnit, erityisesti äkillisiin ilmiöihin liittyvät, sotilaallisessa käytössä olleen 
plutoniumin uusiokäyttö ja jätteiden säilytys, merten ja maaperän saastumista koskevien 
kertomusten laatiminen, halkeavien aineiden valvonta- ja turvajärjestelmien käyttöönotto, 
aineiden kuljetus ja seismografisten tekniikkojen kehittäminen. 
Perustieteitä koskevat ISTC-hankkeet myötävaikuttavat kansainvälisen tiedeyhteisön 
yhdentymiskehitykseen. Tämä pitää paikkansa esimerkiksi CERN:in ISTC-hankkeiden, 
avaruuden tutkimushankkeiden ja lämpöydinfissioon, erityisesti ITER:iin (International 
Thermonuclear Experimental Reactor) liittyvien hankkeiden osalta. 
Biologisiin aseisiin erikoistuneet voivat toimia terveyden alalla kehittämällä uusia 
rokotteita ja ottamalla käyttöön nykyaikaisia lääkkeiden tuotantomenetelmiä. 
Kemian alalla tarkennetaan kemiallisten aseiden tuhoamismenetelmiä, jotka voivat 
osoittautua tärkeiksi tulevaisuudessa, ja kehitetään tulipalojen hallintamenetelmiä 
teollisuuslaitoksilla ja öljykentillä. 
Lopuksi rakettien laukaisulaitteiden asiantuntijat voivat luontevasti toimia ilmailu- ja 
avaruusteollisuuden alalla. Kyseinen ala edustaa vain 5:ttä prosenttia ISTC:n 
kokonaistoiminnasta ja sitä on kehitettävä Euroopan avaruusjärjestön (ESA) ja 
ilmailuteollisuuden avulla. 
ISTC on myös tarkkailupaikka, jossa yksilöidään erityisen kiinnostavia venäläisiä 
tieteenaloja, ohjelmien toimeenpanija hankkeiden edistämiseksi ja vaikuttaja uusien 
toimintamuotojen alkuunpanemiseksi 
Kaavio 1: ISTC:n hankkeiden alakohtainen jako 
Toiminta-alakohtainen rahoitus, 
heinäkuu 1996 
Laitteistot 
13% 
Elektroniikka 
5% 
Lääketieteellinen 
tekniikka 
7% 
Ympäristö 
6% Avaruus/ilmailu 
5% 
Perustutkimus 
9% 
Energiatuotanto 
9% 
Ydinympäristö 
18% Ydinturvallisuus 
7% 
3. Perustettu verkosto 
Koska yli 150 sotilaallista laitosta on mukana STC:n hankkeissa, toiminnan 
uudelleensuuntaamisesta siviilikäyttöön on tullut jokapäiväinen tehtävä, erityisesti useista 
hankkeista vastaaville tunnetuille laitoksille kuten Arzamasin (37 hanketta), Tseljabinskin 
(24), Bochvarin (11), Kurtsatovin (12), Lebedevin (8) ja IofFen (7) laitokset, Moskovan 
fysiikkalaitos MIFI (8), NPO Vector ja niin edelleen. ISTC on ensimmäinen 
kansainvälinen järjestö, joka on perestroikan jälkeen päässyt suljettuihin kaupunkeihin, 
joissa joukkotuhoaseiden kehittämisessä toimivat tiedemiehet työskentelivät eristettyinä ja 
tarkoin vartioituina. 
Tänä päivänä ISTC on tehokas ja kansainvälinen teknologisen tutkimus- ja 
kehittämistoiminnan apuväline sekä kiinteä osa uusien itsenäisten valtioiden 
tutkimuspolitiikan yleistä määrittelyä. 
ISTC:n menestys käy ilmi myös uusien itsenäisten valtioiden ja yhteisöjen tutkijaryhmien 
välisen yhteistyön laajuudesta. Tällä hetkellä noin 200 yhteisön tutkimuslaitosta, yliopistoa 
ja yritystä osallistuu hankkeisiin vaihtelevissa määrin. Esimerkkeinä voidaan mainita 
Forschunszentrum Karlsruhe, Rossendorf, CEA, BNFL, ENEA, Siemens, Ansaldo, 
Framatome, Airbus, Cogemaja komission yhteinen tutkimuskeskus. Yhteisön teollisuus ja 
laitokset katsovat, että ISTC tarjoaa niille mahdollisuuden toimia yhteistyössä sellaisten 
laitosten kanssa, joihin ei aikaisemmin voitu saada yhteyttä, ja joiden erinomainen maine 
huipputeknologian alalla tunnettiin. Toisaalta ISTC on avoin ikkuna uuteen Venäjän 
federaatioon, ja sen avulla voidaan luoda pitkäaikaisia yhteistyösiteitä sekä sotilaallisen 
teollisuuden laboratorioiden että ISTC:n hankkeisiin liittyvillä aloilla toimivien 
teollisuuslaitosten kanssa. 
Edistämällä järjestelmällisesti ja tapauskohtaisesti yhteisön järjestöjen yhteistoimintaa 
komissio myötävaikuttaa ajatusten ja käsitteiden vertailuun edistyneen tai sovelletun 
tutkimus- ja kehittämistoiminnan aloilla. Entisen Neuvostoliiton sotilaallisten laitosten 
asiantuntemus yhdistettynä yhteisön tieteellisen alan asiantuntemukseen myötävaikuttaa 
kestävien ja molempia osapuolia hyödyttävien siteiden luomiseen kansainvälisessä 
tieteellisessä ja teollisessa yhteisössä. 
Vaikka tällaisen yhteistyön luominen on monesti aikaavievää, sen avulla luodaan perusta 
yhteisöjen ja uusien itsenäisten valtioiden, erityisesti Venäjän federaation, välisille 
yhteistyösuhteille. 
ISTC:n TULEVAISUUDEN NÄKYMÄT 
1. Yleisnäkymät 
Tähänastisesta menestyksestä huolimatta ei pidä unohtaa ISTC:n tehokkuuden 
lujittamiseksi tarvittavia järjestelyjä. Hallintoviranomaisten on tunnustettava ISTC:n 
kansainvälinen asema ja pääsyä suljettuihin kaupunkeihin on parannettava, sillä tällä 
hetkellä luvan saaminen kestää yli 35 päivää. Lopuksi palkkatasoja verovapaus muuttuvat 
vähemmän houkutteleviksi aikaa myöten jos niitä ei mukauteta tämänhetkisiin 
taloudellisiin olosuhteisiin erityisesti Moskovassa, mikä uhkaa hidastaa 
uudelleesuuntamiskehitystä,. 
Tieteen ja teknologian alan kahdenvälisiin ohjelmiin ei aina suhtauduta suopeasti Venäjän 
federaatiossa. Tämä johtuu erityisesti henkiseen omaisuuteen liittyvien periaatteellisten 
kysymysten käsittelyssä esiintyvistä epäselvyyksistä. Tämä ei koske ISTC:tä, jota 
päinvaistoin pidetään, lakeja noudattavana ja maalle hyödyllisenä järjestönä. Poliittisten 
toimielinten, kuten duuman, joka on kiinnittänyt kasvavaa huomiota ISTC:n toimintaan, 
olisi huomioitava paremmin tämä erityispiirre. Duuman tuki ja presidentin tuki ovat 
Venäjän nykyisessä poliittisessa ympäristössä avaintekijä ISTC:n menestyksessä. 
Yhteisöjen poliittinen tahto tukea ISTC:n toimintaa on johtanut rahoitusosuuden 
kasvattamiseen vuodesta 1996 lähtien. Tämän johdosta yhteisöistä tulee Venäjän 
federaation etuoikeutettu keskustelukumppani. Samanaikaisesti komissio ja Yhdysvallat 
ovat päättäneet vaihtaa keskuksen johtajan paikan hallintoneuvoston puheenjohtajan 
paikkaan, joka kuuluu tällä hetkellä yhteisöille. 
Kyky järjestää hankkeiden tosiasiallinen seuranta erityisesti tulosten hyödyntämisen tasolla 
on tällä hetkellä toiminnallinen tavoite, jonka saavuttamiseksi ISTC:n on ponnisteltava. 
Työtä on jatkettava järjestämällä tehokkaasti kumppanuutta sellaisten länsimaisten tai 
japanilaisten toimielinten kanssa, joilla on todellista tahtoa ja kykyä osallistua hankkeisiin. 
Tulevina kuukausina ISTC:n on todennäköisesti keskitettävä toimintansa juuri tämän 
kumppanuuden järjestämiseen ja hankkeiden tieteellisen hallinnan täsmällisten järjestelmien 
käyttöön ottoon. ISTC:n sihteeristö kehittää parhaillaan aktiivisempaa viestintäpolitiikkaa. 
Yhteisöjen tasolla komission ja jäsenvaltioiden on toteutettava sellainen tiedottamiseen ja 
tiedostamiseen lisäämiseen liittyvä politiikka, jota voidaan tukea käytännön esimerkeillä. 
ISTC ei yksin kykene jatkamaan tätä politiikkaa eikä takaamaan, että sen edistämä 
toiminta jatkuu ikuisesti. Uusien julkisten tai yksityisten rahoituslähteiden on jatkettava 
toimintaa hankkeissa, joissa on arvioitu ja vahvistettu satojen tutkimusryhmien tieteellinen 
ja tekninen pätevyys. "ISTC-merkin" pitäisi auttaa hankkeiden toteutettajia saamaan 
rahoitusta joko Venäjän valtiolta taikka venäläisten tai ulkomaalaisten yritysten kanssa 
tehtyjen sopimusten kautta. 
2. Yhteisöjen toiminta 
Yhteisöjen on siten huolehdittava pitkän aikavälin yhteistyön järjestämisestä yhteisön 
teollisuuden ja tutkimuslaitosten kanssa. Tätä tarkoitusta varten komission ja 
jäsenvaltioiden on hyödynnettävä ISTC:ää ja tuettava teknologien ja tietojen kehittämistä 
tulevaisuuden aroilla aloilla. Tämän vuoksi yhteisön on jatkettava ja tehostettava 
ponnistuksiaan ISTC.n osalta seuraavia tarkoituksia varten: 
• yhteisön järjestöjen sekä Venäjän ja uusien itsenäisten valtioiden sotilaallisten 
tutkimuslaitosten välisen yhteistyön järjestäminen; 
• edistää vaihtoihin sekä Venäjän ja uusien itsenäisten valtioiden käytäntöihin 
tutustumiseen tähtäävää politiikkaa muun teollisen ja kaupallisen toiminnan 
toteuttamiselle tarpeellisten tietojen saamiseksi; 
• edistää yhdenmukaistamista yhteisten menetelemien ja standardien (terveys, energia, 
ympäristö) käyttöön ottamiseksi. 
Toinen tapa hyödyntää ISTC:n hankkeita on yhdistää ne muihin kansainvälisen yhteistyön 
ohjelmiin tai suurhankkeisiin. ITER.n tukemiseksi tarkoitetut ISTC:n hankkeet ovat 
luonteenomainen esimerkki. ISTC voi tehostaa näitä pyrkimyksiä toimimalla suuremmassa 
määrin yhteisen tutkimuskeskuksen laitosten kanssa sellaisten hankkeiden tukemiseksi, 
joita ei ole mahdollista kehittää muiden kansainvälisten ohjelmien avulla. 
Toisaalta sotilaallisten tutkimus- ja kehittämiskeskusten tiedemiesten ominaisuuksia ja 
taitoja voitaisiin hyödyntää kemiallisten ja biologisten aseiden tuhoamisesta sekä 
ydinkokeiden kieltämisestä tehtyjen kansainvälisten sopimusten soveltamisessa. 
Tacis-ohjelman yhteydessä on kehitettävä uusia ISTC:n ja Tacisin hankkeiden välisiä 
yhteistoimintamuotoja sotilaallisen uudelleensuuntaamisen, teollisen rakenneuudistuksen, 
televiestinnän, ydinturvallisuuden, ympäristön ja energian aloilla. Esimerkiksi sotilaallisen 
laitoksen rakenneuudistamiseksi tarkoitettu Tacisin hanke voidaan, jos kyseisessä 
laitoksessa työskentelee joukkotuhoaseiden kehittämiseen erikoistuneita tiedemiehiä, 
yhdistää ISTC:n hankkeeseen, jonka yhteydessä laitoksen tiedemiehet kehittävät 
sovellutuksia, joilla on suoria tai välillisiä kaupallisia mahdollisuuksia sillä edellytyksellä, 
että toimivaltaiset kansalliset viranomaiset hyväksyvät hankkeen. 
Tämän politiikan avaintekijät ovat: Tacis-ohjelman yhteydessä ISTC:lie tarkoitetun 
rahoitusmäärän korottaminen; mahdollisten yhteisön kumppaneiden sekä Venäjän 
federaation ja uusien itsenäisten valtioiden laboratorioiden sekä sotilaallisen teollisuuden ja 
siviiliteollisuuden välisen yhteistyön edistäminen; hankkeiden tieteellisen hallinnan 
perusteiden lujittaminen; yhteisön läsnäolon lujittaminen ISTC:n sihteeristössä uusia 
hankejohtajia nimittämällä; yhteisöjen liittyminen Ukrainan itsenäisen tiede- ja 
tekniikkakeskukseen (CSTU); ISTC:n toiminnan sisällyttäminen uusiin itsenäisiin 
valtioihin suunnattuun tieteen ja teknologian yhteistyöpolitiikkaan; yhteistyö- ja 
tukiohjelmien (Tacis, Cost, Eureka, neljäs puiteohjelma) avaaminen ISTC.n hankkeille 
pitkän aikavälin taloudellisen kumppanuuden aikaansaamiseksi; ja lopuksi hankkeiden 
tulosten hyödyntäminen patentteina Euroopassa ja maailmassa. 
PÄÄTELMÄ 
ISTC:n kaksi ensimmäistä toimintavuotta ovat olleet menestyksellisiä. ISTC on 
saavuttanut yhden tärkeimmistä tavoitteistaan toimiessaan monenvälisenä keskuksena, 
joka vastaanottaa, valikoi, kehittää ja toteuttaa tieteellisiä ja teknisiä hankkeita, jotta 
joukkotuhoaseiden kehittämiseen erikoistuneille Itsenäisten valtioiden yhteisön 
tiedemiehille tarjotaan mahdollisuus työskennellä pidemmän aikavälin näkymiin johtavan 
siviilitoiminnan parissa. 
Menestyksestä huolimatta ei pidä unohtaa, että tekemistä on vielä paljon. ISTC on nyt 
vakiinnuttamisvaiheessa, jonka tärkeimmät tehtävät ovat vuoden 1994 jälkeen aloitettujen 
lukuisten hankkeiden seuraaminen ja niiden tulosten hyödyntäminen. Tämä on myös 
siirtymävaihe hankkeisiin osallistuneille ryhmille, joiden on yhdessä ISTC:n kanssa 
yksilöitävä ja toteutettava rakenteet, joilla ne voivat hyödyntää työnsä tuloksia 
asianomaisella markkina-alalla. Pitkällä aikavälillä tutkimuslaitosten ja teollisuuden on 
otettava ISTC:n paikka hankkeiden kehittämisessä. Vasta silloin, kun tämä kehitys on 
saatettu loppuun voidaan sanoa, että ISTC on saavuttanut tavoitteensa sotilaallisten 
tiedemiesten uudelleensuuntaamisessa siviilitoimintaan. 
Tämän vuoksi ISTC:n hankkeet on valikoitava sen mukaan, mihin teollisiin sovellutuksiin 
ne voivat johtaa, yksityisiä kumppaneita on löydettävä alusta asti ja on varmistettava, että 
jäsenvaltiot huolehtivat hankkeiden rahoittamisesta silloin, kun ISTC:n rahoitus loppuu. 
Yhteisestä tutkimuskeskuksesta tulee tässä vaiheessa aktiivinen kumppani ISTC.n 
hankkeiden toteuttamisessa, ja se voi myötävaikuttaa siteiden tiivistämiseen Itsenäisten 
valtioiden yhteisön laitosten kanssa sekä mukauttaa ohjelmia teollisuuden tarpeisiin 
päästämällä ISTC:tä hyödyntämään sen nykyistä yhteistyöverkostoa. 
Tämän vuoksi ISTC-kumppaneiden on tästä lähtien etsittävä yhteistyökumppaneita, mikä 
tarkoittaa, että yhteisöjen on käytettävä varoja suoritettavan tehtävän tärkeyden 
mukaisesti. 
Näin ollen komissio lujittaa olemassaolevaa rakennetta toisaalta poliittisten, hallinnollisten 
ja rahoitukseen liittyvien (Tacis) osapuolten ja toisaalta tieteellisten osapuolten kautta 
jäsenvaltioiden teollisuuden ja yhteisön toimivaltaisten elinten kanssa tehtävällä 
yhteensovittamisella. 

ISSN 1024-4492 
KOM(96) 691 lopullinen 
ASIAKIRJAT 
FI 15 11 
Luettelonumero : CB-CO-96-713-FI-C 
ISBN 92-78-13853-3 
Euroopan yhteisöjen virallisten julkaisujen toimisto 
L-2985 Luxemburg 
/c